È tutta fiurita la campagna
È tutta fiurita la campagna è una poesia, scritta in gadduresu, di Giovanna Careddu Arnone di Santu Pantaleu (Tarranoa), Saldigna.

Testu 
E’ tutta fiurita la campagna
e li ceddi si so’ fendi li nidi;
lu cantu di li griddi l’accumpagna,
lu soli, candu spunta, a iddi ridi.

S’è vistuta di festa la muntagna
mustrendi li so’ più chjari culori:
è pa l’innamurati una cuccagna,
dendis’unu cu l’altu li fiori.

Però c’è calchiunu chi si lagna
e dici di no aé solt’ill’amori;
ca ‘joca no è sempri chi gadagna:
la fultuna è cuata e no si ‘idi

E’ tutta fiurita la campagna
e li ceddi si so’ fendi li nidi.

Fonti 
 Corsu di Linga Salda pa’ li scoli elementari e medii - Gadduresu, di Antoninu Rubattu e Gianfranco Garrucciu (2013/14), pàg. 98

Noti 

E
E